|  |  |
| --- | --- |
|  | Биология 6 |
| Сабақтың тақырыбы: | IX тарау. Жабық тұқымды ( Гүлді ) өсімдіктер бөлімі.  Олардың жалпы сипаттамасы. Жабық тұқымды өсімдіктердің көптүрлілігі. Қосжарнақты өсімдіктердің тұқымдастары. Жабық тұқымды өсімдіктердің табиғаттағы және адам шаруашылығындағы маңызы. Гүлді өсімдіктердің қосжарнақтылар және даражарнықтылар кластарына бөлінуі. |
| Сабақтың мақсаты,міндеті: | Оқушыларға жабық тұқымды өсімдіктер туралы түсінік беру. Жабық тұқымды өсімдіктердің табиғаттағы және адам шаруашылығындағы маңызын айта отырып, оқушылардың танымдық қабілетін, оқу материалдарын толық меңгерту қабілетін арттыру. |
| Оқыту нәтижелері: | Алғырлық, ізденімпаздық, жан-жақтылық, тапқырлық дағдыларына тәрбиелей отырып, өз ойын айта отырып, өзгені де тыңдай білуге, алған білімін өмірге қолдана білуге тәрбиелеу. |
| Сілтеме: | Биология 6, слайд |
| Негізгі идеясы: | Гүлді өсімдіктердің қосжарнақтылар және даражарнықтылар кластарына бөлінетіндігін біледі. |
| Қолданылған әдістері мен тәсілдері: | Өткен тақырыптан сұрақ қою, әңгімелесу;  Сыни тұрғыдан ойлауға үйрету;  Оқуды және оқыту үшін бағалау;  Ынтымақтастық және топтағы бірлескен жұмыс. |
| Ресурстар | Плакаттар, постер, дидактикалық материалдар. |
| Сабақ жоспары | 1. Ұйымдастыру: Амандасу, оқушылардың зейінін сабаққа аудару, топқа бөлу(1-4 дейін санау арқылы топқа бөлу), мақсат қою 2. Сабақ барысы: Блум таксономиясы бойынша 3. Рефлексия   4.Үйге тапсырма |
|  |  |
|  |  |

|  |  |  |
| --- | --- | --- |
| **Сабақтың кезеңдері:** | **Мұғалімнің іс-әрекеті:** | **Оқушының іс-әрекеті:** |
| **Ұйымдастыру кезеңі:** | Сыныпта жағымды психологиялық ахуал қалыптастырады | Сәлемдеседі, бір-біріне сәттілік тілейді. |
| **Оқушыларды топқа бөлу:** | Оқушыларды топқа  арқылы бөледі | Топтарға бөлінеді. |
| **Білу** | Өткен тақырыпты еске түсіру үшін қайталау сұрақтары қойылады.   1. Ашықтұқымды өсімдіктер туралы түсінік?   (Ашықтұқымдылар – өсімдіктердің ең ежелгі тобы. Бұлардың тұқымдары тұқымбұршақтың қойнауында қорғанышсыз, бүрде ашық болып жетілетіндіктен, ашықтұқымды өсімдіктер деп аталады. Жер бетінде олардың 650 түрі өседі. Ашықтұқымды өсімдіктер тұқымнан көбейеді. Ашықтұқымды өсімдіктер бөліміне жататын өсімдіктердің барлығы – сүректі өсімдіктер, яғни ағаштар, бұталар).   1. Ашықтұқымды өсімдіктер бөліміндегі ең көп таралған қылқанжапырақты өсімдіктер? Неліктен қылқанжапырақты деп аталады?   (Қарағай, шырша, самырсын, арша. Қылқанжапырақты деп атайтын себебі жапырақтары ине тәрізді жіңішке, кей түрінде ұшы үшкір болады. Жапырағын түсіретін кейбір түрлерінде жапырағы жұмсақ, ені кең, өркенге топтанып орналасады).   1. Бірүйлі және екіүйлі өсімдік дегенді қалай түсінесің?   ( Бірүйлі деген – аталық бүрлер мен аналық бүрлердің бір өсімдікте болуы. Екіүйлі деген – аналық бүрінің бір өсімдікте, аталық бүрінің екінші өсімдікте болуы ).   1. Кәдімгі қарағай туралы не білесің?   ( Кәдімгі қарағай – жарықсүйгіш өсімдік. Тік өсетін діңінің биіктігі 20-40 м-ге жетіп, тамыры тереңге кетеді. Орманда өскен қарағай түзу де сымбатты болады. Ашық, далалы жерде өсетіндерінің діңі жуандап, сәл аласа болып келеді. Жарық жеткілікті болғандықтан, бұтақтары жан жаққа жайыла, таралып өседі. Қарағай діңдерінің өзегі әзер байқалады ).   1. Кәдімгі қарағайдың бұтағындағы бүрлер туралы не білесің?   (Қарағай бұтағында әртүрлі бүрлер болады. Бүрлер жас өркеннің ұшында орналасады. Олар көктемде пайда болатын, үлкендігі 5 миллиметрден аспайтын қызғылт түсті аналық бүрлер. Аналық бүр негізгі өзекше мен оған тығыз жанасқан қабыршақтан тұрады. Жас өркеннің түбінде тығыз топтаса орналасқан ұсақ, жасылдау сары түсті бүрлер болады. Бұлар – аталық бүрлер. Аталық бүрлердің қабыршақтарының төменгі жағында тозаң түзілетін 2 тозаңқапшықтары бар ).   1. Қарағайдың тұқым арқылы көбеюін түсіндір?   ( Қарағайдың аталық жыныс жасушасы өздігінен қозғала алмайды. Аталық және аналық жасушаларыгың қосылып, ұрықтануынан зигота түзіледі. Зиготадан ұрық дами бастайды. Ұрық эндосперм есебінен қоректенеді. Сөйтіп тұқымбүршіктен тұқым жетіледі. Тұқым аналық бүрде түзіледі. Тұқым ұрықтан, эндоспермен және тұқым қауызынан құралады ).   1. Қылқынжапырақты өсімдіктердің табиғаттағы және халық шаруашылығындағы маңызы?   (Қарағайдың ағашы мықтылығымен және қаттылығымен ерекшеленеді. Оны кеме құрылысында, авиацияда, теміржолда және құрылыста кеңінен қолданады. Шыршадан жасалған музыкалық аспаптардың дауысы керемет болады. Шыршаны жол жиектеріне жел ұстағыш ретінде егеді. Самырсынның діңі жұмсақ, жеңіл, ол целлюлоза өндірісінде, құрылыста қолданылады. Тұқымының құрамында лак, бояу өндіру үшін қолданылатын май болады. Халық емінде арша жемісі ежелден-ақ несеп айдайтын және қуықтың қабынуын басатын дәрі ретінде қолданылып келеді. Бойында зиянды бактериаларды жойғыш және емдік қасиеті бар. Өкпе, тері және астма ауруларын емдеген.)   1. Ормандарды қорғау дегеніміз не?   ( Адамдар үшін гигиеналық, эстетикалық және мәдени маңызы бар мәселе, Қазақстан орманы тапшы аймақтарға жатады. Сондықтан республикамыздағы ең басты міндет – ағашты үнемді пайдалану. Ол үшін оның көлемін ұлғайтып, әсіресе өрттен сақтай білу қажет. Сондай-ақ орманды зиянкестерден, әртүрлі аурулардан қорғаудың маңызы зор. Ағашты орынсыз кесіп, ысырапқа жол бермеу керек ). | Еске түсіреді, ойлайды, есте сақтайды. Тақырыптың басты идеясын табады. |
| **Түсіну** | Жаңа тақырыпты түсіндіреді. Әр топқа жеке тапсырма береді.  1-топ. Жолжелкен.  2-топ. Бидай.  3-топ. Қызғалдақ.  4-топ. Үрмебұршақ. | Ойларын айтады,ерекшелігін көрсетеді, топта талдап түсіндіреді. |
| **Қолдану** | Биологиялық диктант.   1. Дүние жүзінде жабықтұқымды өсімдіктердің ... түрі бар. ( 250 мыңдай ). 2. Жабықтұқымды өсімдіктердің аналығының жатынында ... орналасады.   ( тұқым бүршіктері )   1. Жабықтұқымдылардың ... бірінен-бірі мөлшері, пішіні, түсі және құрылысы бойынша ерекшеленеді. (гүлдері) 2. Жабықтұқымдылардың бірінің гүлі желмен тозаңдануға, ал екіншісінің гүлі ... тозаңдануға бейімделген. (бунақденелілермен) 3. Ұрықтанудың тек гүлді өсімдіктерге тән түрін ... деп атайды. (қосарланып ұрықтану) 4. Гүлді өсімдіктерді ... класы және ... класы деп екіге бөледі. (даражарнақтылар, қосжарнақтылар). 5. Жабықтұқымдылардың ішіндегі ... тіршілік ету ұзақтығы өте қысқа. (сеппе көкнәр). 6. Мәдени өсімдіктердің қазіргі кездегі түрлерінен түсімділігі жоғары ... шығарылуы қажет. (жаңа іріктемелер). | Биологиялық диктант орындау арқылы тақырыптың мағынасын түсінеді. |
| **Талдау** | Тақырыпта берілген сұрақты тез ойлап табуға болатын тапсырма береді.   1. Шаылзық (қызылша) 2. Рымаплақ (қалампыр) 3. Үжегір (жүгері) 4. Бысанғүк (күнбағыс) 5. Шунара (раушан) | Оқушылар тапсырмаларға жауап береді. |
| **Жинақтау** | Жаңа тақырып бойынша алған білімдерін жинақтап, түйіндеу үшін.  Сәйкестендіру кестесі:   1. Жабықтұқымды өсімдіктердің көбею мүшесі – гүл. (ия). 2. Гүлді өсімдіктердің тұқымы жемісінің ішінде жетіледі. (ия). 3. Қандай жолмен тозаңданғанына қарамастан, тозаң түйірлері аталықтың аузына келіп түседі. (жоқ). 4. Өсімдіктерді тек бір ғана белгісіне қарап, қай класқа жататынын анықтау көп ретте мүмкін. (жоқ). 5. Тозаң түтіктері арқылы аталық жыныс жасушалар тұқымбүршігіне өтеді. (ия). 6. Қарғакөз – даражарнақты өсімдік. (ия). | Берілген тапсырманы орындайды,білімдерін жинақтайды, сараптайды |
| **Бағалау** | Оқушылардың ерекше ой – пікірлері, өз көзқарастары, қорытынды шешім қабылдап қорытынды жаза білу.  Критерийлер бойынша бағалайды | Өзін-өзі және бірін-бірі бағалайды |
| **Рефлексия** | Сабақтан алған әсерлерін сұрайды.  Нені үйрендің?  Не қиын болды?  Енді нені үйренгің келеді? | Сабақтан алған әсерлерін берілген сұрақтарға стикерлерге жауап жазу арқылы білдіреді. |